Diari Oficial de la Generalitat Valenciana


Sumari del DOGV 6247, del 16-04-2010 (2010/4100)

ORDE 24/2010, de 7 d'abril, de la Conselleria d'Educació, per la qual es publica la línia pressupostària i l'import global màxim destinat a la concessió de les ajudes econòmiques per al manteniment dels gabinets psicopedagògics escolars dependents d'ajuntaments i mancomunitats de municipis i entitats locals menors de la Comunitat Valenciana per a l'exercici 2010, convocades per l'Orde d'11 de desembre de 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6247

Data del DOGV
:   16-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4100


Data del document
:   07-04-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * mètode pedagògic
    * ajuda pública

ORDE 24/2010, de 7 d'abril, de la Conselleria d'Educació, per la qual es publica la línia pressupostària i l'import global màxim destinat a la concessió de les ajudes econòmiques per al manteniment dels gabinets psicopedagògics escolars dependents d'ajuntaments i mancomunitats de municipis i entitats locals menors de la Comunitat Valenciana per a l'exercici 2010, convocades per l'Orde d'11 de desembre de 2009. [2010/4100]  
En data 30 de desembre de 2009 va ser publicada en el Diari Oficial de la Comunitat Valenciana, l'Orde d'11 de desembre de 2009, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2010.  
Una vegada aprovada i publicada la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre de 2009), de conformitat amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resulta procedent publicar la línia de subvenció que ha de finançar les dites ajudes, així com l'import global màxim previst per a donar cobertura a la citada convocatòria.  
Per tot això, en virtut de les facultats que em conferix l'article 28 de la Llei 5/1983, de 30 de desembre, del Consell, i d'acord amb el que disposa l'Orde de 11 de desembre de 2009, de la Conselleria d'Educació, i vista la proposta de la directora general d'Avaluació, Innovació i Qualitat Educativa i de la Formació Professional, de data 16 de març de 2010, i de conformitat amb esta,  
ORDENE  
Únic  
De conformitat amb el que disposa la Llei 13/2009, de 29 de desembre, de Pressupostos de la Generalitat per a l'exercici 2010, les ajudes establides en l'Orde d'11 de desembre de 2009, de la Conselleria d'Educació, destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana, per a l'exercici 2010, es finançaran a càrrec de la línia de subvenció T0071000 del capítol IV de la secció 09, servici 02, Secretaria Autonòmica d'Educació, centre gestor 03 Direcció General d'Avaluació, Innovació i Qualitat Educativa i de la Formació Professional i programa 421.50, per un import global màxim de 1.698.280,00 euros.  
La present orde produirà efectes l'endemà de ser publicada en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu en el termini i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes des de l'endemà de ser publicat.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de ser publicat.  
València, 7 d'abril de 2010  
El conseller d'Educació,  
ALEJANDRO FONT DE MORA TURÓN